Power (lagu G-Dragon)

"Power" (digayakan dengan semua huruf besar) ialah lagu yang dirakamkan oleh penyanyi-penulis lagu Korea Selatan, G-Dragon. Lagu itu dikeluarkan melalui Galaxy Corporation dan Empire pada 31 Oktober 2024 sempena Halloween, sebagai single prapelancaran untuk album studio ketiganya yang akan datang. Keluaran ini merupakan yang pertama dalam lebih tujuh tahun dan pelancaran pertamanya sejak keluar dari syarikat YG Entertainment pada tahun 2023.

 Latar belakang 
Pada 30 Oktober 2024, G-Dragon telah melancarkan klip promosi yang menampilkan "Power" sebagai muzik latar belakang dan pratonton lagu itu secara penuh semasa penstriman langsung di Instagram. Semasa di rancangan kelolaan tvN You Quiz on the Block yang disiarkan pada hari yang sama, G-Dragon turut mengulas mengenai lagu tersebut. Runut tersebut kemudiannya dilancarkan di bawah perkongsian di antara agensi Galaxy Corporation dan syarikat rakaman bebas, Empire Distribution pada hari berikutnya.}

 Penggubahan 
Lagu "Power" ditulis oleh G-Dragon, manakala penggubahan disumbangkan oleh oleh beliau sendiri bersama-sama dengan Tommy Brown, Theron Thomas dan Steven Franks. Brown dan Franks turut mengambil bahagian dalam penyusunan lagu. "Power" digubah dalam nada D major dengan tempo 180 rentak seminit.

 Video muzik dan promosi 
Pada 8 Oktober, dilaporkan bahawa G-Dragon telah memulakan penggambaran video muzik untuk single yang akan datang. Video tersebut menampilkan syot berterusan G-Dragon yang bergerak melalui set yang berbeza seperti stesen televisyen, tapak pembinaan, bilik berita dan kereta api bawah tanah.

G-Dragon akan membuat persembahan di Anugerah MAMA 2024 pada November 2024.

 Kredit dan tenaga kerja 
Kredit diadaptasi daripada laman muzik Melon.
 G-Dragon – vokal, penulis lirik, penggubahan
 Tommy "TBHits" Brown – penggubahan, penyusunan
 Theron Thomas – penggubahan
 Steven Franks – penggubahan, penyusunan

 Sejarah pelancaran 
+ Sejarah pelancaran untuk "Power" Kawasan Tarikh Format Syarikat  Pelbagai 31 Oktober 2024   

 Rujukan 

 Pautan luar 
 Video muzik 

Kategori:Single 2024
Kategori:Lagu 2024
Kategori:Lagu G-Dragon